Súradnice: 50°34′47″S 14°40′6″V﻿ / ﻿50,57972°S 14,66833°V﻿ / 50.57972; 14.66833

**Swamp** (anglický výraz pre močiar, pôvod použitia tohto anglického výrazu nie je medzi bežnými turistickými informáciami uvádzaný) je názov rašeliniska s unikátnou flórou i faunou pri dvoch zálivoch Máchovho jazera v južnej časti okresu Česká Lípa. Spolu s Máchovým jazerom je na katastri mesta Doksy. Od roku 2009 je chránené ako národná prírodná pamiatka.

Predmet ochrany
---------------

Chránené územie má ochrániť zvyšky rašeliniska, ktoré kedysi pokrývalo celé územie dnešného Máchovho jazera. Na chránenom území vo výške 265 m n.m. je uchovaná jedinečná flóra i fauna, najmä spájavky, rozsievky, sinice a 170 druhov rôznych rias. Mnohé z nich jedinečné, napr. V roku 1972 bol tu popísaný nový druh obrnenky *Dicranochaete bohemica*. Na území prírodnej pamiatky boli pozorované ohrozené druhy vtáctva, napr. bučiak veľký, kaňa močiarna, močiarnica mekotavá, rybárik riečny, ojedinele aj iné druhy.

Vedecký výskum na najmä unikátnych riasach je tu realizovaný od počiatku 20. storočia.

Vrchy Šroubený a Borný nad NPP Swamp

Chránené územie
---------------

29. decembra 1972 bola malá časť dnešného Swampu pri pravom brehu vtokovej juhovýchodnej časti jazera - tzv. *Břehyňskej zátoky*, o rozlohe 1,45 ha, výnosom Ministerstva kultúry ČSR č. 17.976 / 72 vyhlásená ako chránená študijná plocha, evidovaná bola pod č. 556 na katastrálnom území Doksy. Chránené územie bolo definované ako *zaplavovaná slatina s významnými druhmi riasovej flóry*. Jazierka Swampu sú oddelené od Máchovho jazera úzkou prírodnou hrádzou, ktorá musela byť technicky spevnená a predĺžená, pretože prírodnými vplyvmi dochádzalo k jej narúšaniu a tým k naplavovaniu nežiaducich eutrofných vôd z jazera do rašeliniska. Ochranné pásmo bolo o rozlohe 12 ha. 

Vyhláškou č. 25/2009 Zb. s účinnosťou od 1. februára 2009 bola oveľa väčšia časť rašeliníska vyhlásená ako národná prírodná pamiatka. Ochrana bola rozšírená takmer na celú Břehyňskú zátoku a navyše aj na druhú časť, severozápadnú zátoku v blízkosti vrchu Šroubený. Súčasná rozloha celej NPP Swamp činí 75,4698 ha. Celá zostávajúca plocha jazera bola vyhlásená ochranným pásmom. Orgánom štátnej ochrany prírody pre toto chránené územie je Ministerstvo životného prostredia prostredníctvom Agentúry ochrany prírody a krajiny.

Swamp, Břehyňský rybník, Hradčanské rybníky, Novozámecký rybník, Heřmanický rybník a priľahlé lesy a vyvýšeniny v južnej časti Českolipska boli v roku 2004 vyhlásené ako Ptačí oblast Českolipsko - Dokeské pískovce a mokřady.

Ministerstvo životného prostredia spolu so Správou CHKO Kokořínsko od roku 2009 prejednávali zahrnutie oblasti do rozšírenej CHKO Kokořínsko - Máchův kraj.

Prístup
-------

Porasty rašeliníkom a rosnatek v NPP Swamp
Zhruba 1,5 km severovýchodným smerom od severozápadnej časti Swampu je okružná cestná komunikácia okolo Máchovho jazera, o niečo bližšie potom vedie žlto vyznačená turistická cesta od Starých Splavov okolo jazera do Doksov. Najbližšia vlaková aj autobusová zastávka od tejto časti Swampu sú v Doksoch, zhruba 2,5 km ďaleko. Druhá, severozápadná časť pri Starých splavoch je na hranici zelenej aj žltej turistickej trasy, teda pešo dobre prístupná. Od pláží Starých Splavov je vzdialená necelý 1 km, od zastávky vlaku Staré Splavy necelé 2 km.

V roku 2010 bol okolo Máchovho jazera vybudovaný Náučný chodník Swamp. Mesto Doksy po dohode s CHKO prezentovalo v lete 2014 zámer vybudovať v niektorých častiach ďalšie chodníky vrátane povalových chodníkov a umožniť tak návštevníkom lepšie poznanie tejto časti okolia Máchovho jazera.

Referencie
----------

1. ↑   *Stránky AOPK ČR* [online]. [Cit. 2016-01-01]. Dostupné online. (po česky)
2. ↑  PODHORSKÝ, Marek. *Liberecký kraj*. Praha 7: freytag&berndt. Kapitola Českolipsko, s. 33. ISBN 80-7316-032-3.
3. ↑  AUTORSKÝ KOLEKTIV. *Chráněná území ČR, Liberecko, svazek III*. Praha: Agentura ochrany přírody a krajiny ČR. Kapitola Okres Česká Lípa, s. 97. ISBN 80-86064-43-3.
4. ↑  Chránené územia III, str. 97
5. ↑  AUTORSKÝ KOLEKTIV. *Chráněná území v České republice*. Praha 3: Informatorium. Kapitola okres Česká Lípa, s. 152 a 257. ISBN 80-85368-13-7.
6. ↑   *Jestřebsko - Dokesko* [online]. Nature.cz – evropsky významné lokality, [cit. 2013-04-27]. Dostupné online.
7. ↑  Maloplošná území, str.28
8. ↑   *Českolipsko, Průvodce 56*. Praha: Soukup a David. Kapitola Ptačím rájem, s. 110. ISBN 978-80-86899-19-0.
9. ↑   *Mapa KČT 15, Máchův kraj, 4. vydání*. Praha: Trasa s.r.o. ISBN 978-80-7324-168-1.
10. ↑  Michael Polák. Doksy chtějí více cest v unikátních bažinách. *Českolipský deník*. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Swamp**

Externé odkazy
--------------

* Popis územia
* Na webe mesta Doksy
* Na webe Českej Lípy s mapkou

Zdroj
-----

*Tento článok je čiastočný alebo úplný preklad článku Swamp na českej Wikipédii.*

### Litaratúra

* Výnos Ministerstva kultúry SSR č. 17.976 / 72, o zriadení chránenej študijnej plochy "Swamp", z 29. decembra 1972 (zrušený vyhláškou č. 30/2009)
* Vyhláška č. 25/2009 Zb. O vyhlásení Národnej prírodnej pamiatky Swamp a stanovení jej bližších ochranných podmienok, účinnosť od 1. 2. 2009

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |